**שעור א'**

**בענין עליה לרגל בזמן הזה**

1. **משנה מסכת חגיגה דף ב.**
2. **רש"י ד"ה הכל**
3. **תוספות ד"ה הכל**
4. **רמב"ם הלכות חגיגה פרק א הלכה א**

שלש מצות עשה נצטוו ישראל בכל רגל משלש רגלים ואלו הן: הראייה שנאמר יראה כל זכורך, והחגיגה שנאמר תחוג לה' אלהיך, והשמחה שנאמר ושמחת בחגך, הראייה האמורה בתורה היא שנראה פניו בעזרה ביום טוב הראשון של חג ויביא עמו קרבן עולה בין מן העוף בין מן הבהמה, ומי שבא לעזרה ביום ראשון ולא הביא עולה לא דיו שלא עשה מצות עשה אלא עובר על לא תעשה שנאמר לא יראו פני ריקם, ואינו לוקה על לאו זה שהרי לא עשה מעשה, החגיגה האמורה בתורה היא שיקריב שלמים ביום טוב הראשון של חג בבואו להראות, והדבר ידוע שאין השלמים באים אלא מן הבהמה, ושתי מצוות אלו שהן הראייה והחגיגה אין הנשים חייבות בהן, והשמחה האמורה ברגלים היא שיקריב שלמים יתר על שלמי חגיגה, ואלו הם הנקראים שלמי שמחת חגיגה שנאמר וזבחת שלמים ואכלת שם ושמחת לפני ה' אלהיך, ונשים חייבות במצוה זו. +/השגת הראב"ד/ ונשים חייבות במצוה זו. א"א לא בקרבן אלא בשמחה שתשמח עם בעלה שתעלה עמו והוא ישמח אותה.+

1. **שפת אמת מסכת חגיגה דף ב עמוד א**

בתוס' ד"ה הכל חייבין בשם הירושלמי בד"א בראיית קרבן אבל בראיית פנים הכל חייבין כו' ובטו"א הקשה מכאן עמ"ש הרמב"ם דמי שנראה בעזרה ולא הביא קרבן לא די שעבר בל"ת אלא שבטיל נמי העשה דא"כ האיך משכחת להיות חייב בר"פ ולא בקרבן ונראה לו דוחק לחלק בין הני דחייבין בקרבן או דפטורין, אבל לדידי לאו דוחק היא דהרי טעם הרמב"ם היא דלא מצינו מצוה שיהי' עבירה וכיון דהתורה אמרה ולא יראה פני ריקם א"כ כשנראה ריקם לא קיים בזה מצות ראי' ועשה עבירה ועבירה א"א בשום פנים להיות מצוה א"כ הני דפטורין מקרבן דלא עברו עבירה שפיר קיימו המצוה, ובלא"ה נמי לק"מ דהירושלמי דמחייב אותם בראי' הוא מדרשא דהקהל [דכתי' שם בבוא כ"י לראות] אבל בכלל יראה כל זכורך א"א להיות נשים וא"כ אה"נ דהעשה דיראה ול"ת דלא יראה לא קאי אהך אלא דמ"מ חייבין בראי' מדרשא דהקהל:

1. **חידושי הגרי"ז מסכת ערכין דף ב עמוד ב**

שם, בתוס' ד"ה הכל חייבין בראיה, חייבין בראית פני עזרה אבל בירושלמי אמרי עלה הדא דאיתא בקרבן אבל בראיית פנים בעזרה אפילו טף חייבין דכתיב הקהל הנשים והטף ע"ש, וצ"ע איך שייך לחלק במצות ראיה עצמה בין ראיית פנים לקרבן כיון דחדא מצוה היא, אמנם נראה דכיון דמה שקטן פטור מן הראיה הרי אין זה דין מסוים בראיה דהופקע קטן ממצות ראיה, רק דהוא מדין פטור מכל המצות, וכיון שכן נהי דבחיובא דראיה הנאמר בפרשת ראיה אינו נכלל קטן משום דהוא פטור מכל המצות, מ"מ נילף מצות ראיה מחודשת מהקהל, דכמו דאיכא מצוה על המביאים הטף כמו כן לענין ראיה, ובזה יובן מה שהקשו התוס' וכתבו דאינו אלא אסמכתא בעלמא, דודאי דלא דומיא דהקהל הוא דממעטינן התם נשים מזכורך, וצ"ע מה שהקשו דנשים כיון דנתמעטו בהדיא מקרא דזכורך ל"ש למילפינהו מהקהל דליחייבו, ולפי מה שכתבנו ניחא, דכונת קושיתם כיון דילפינן מהקהל דין מצות ראיה מחודשת, א"כ נהי דנשים נתמעטו ממצות ראיה שנאמרה בפרשת ראיה מקרא דזכורך, אבל אכתי נילפינהו למצות ראיה המחודשת ודין ראיה המחודש, ודין זה הוא רק לראיית פני עזרה כמו בהקהל ולא לקרבן, ונילף גם נשים למצות ראיה מחודשת זו דראיית פנים לבד.

1. **הר"ן על הרי"ף מסכת תענית דף א עמוד א**

ואף הר"ם במז"ל כתב בפ"ב מהלכות תפלה בז' ימים ממרחשון שואלין את הגשמים בברכת השנים כ"ז שמזכיר משיב הרוח ומוריד הגשם בד"א בא"י אבל בשנער וסוריא ומצרים ומקומות הסמוכות לאלו והדומים לאלו שואלין את הגשמים ביום ס' אחר תקופת תשרי וכבר פירשתי סוגיית הגמרא בחדושי ע"פ דרכם ומדבריהם צריך לומר דכי אפסיקא הלכתא כר"ג היינו אפילו לאחר חורבן לפי שהיו מתאספים בכל הסביבות ברגל לירושלים כמו שעושין גם היום ומפני עולים הללו ראוי שנאחר השאלה שהיא היתה עיקר התקנה אבל לא סגי כל כך שנאחר את ההזכרה ולפי זה אין לנו דין שלישי של פירי דדברא כלל ועמדנו על שני דינין בלבד דבא"י בזמן הזה נקיטינן בהזכרה כר' יהודה ובשאלה כר"ג ובגולה כר' יהודה בהזכרה ובשאלה עד ששים בתקופה ומה שתלוי מזה בדקדוק סוגיית הגמרא מפורש בחדושי:

1. **רמב"ם הלכות בית הבחירה פרק ו הלכה טז**

ולמה אני אומר במקדש וירושלים קדושה ראשונה קדשה לעתיד לבוא, ובקדושת שאר א"י לענין שביעית ומעשרות וכיוצא בהן לא קדשה לעתיד לבוא, לפי שקדושת המקדש וירושלים מפני השכינה ושכינה אינה בטלה, והרי הוא אומר והשמותי את מקדשיכם ואמרו חכמים אף על פי ששוממין בקדושתן הן עומדים אבל חיוב הארץ בשביעית ובמעשרות אינו אלא מפני שהוא כבוש רבים וכיון שנלקחה הארץ מידיהם בטל הכבוש ונפטרה מן התורה ממעשרות ומשביעית שהרי אינה מן ארץ ישראל, וכיון שעלה עזרא וקדשה לא קדשה בכיבוש אלא בחזקה שהחזיקו בה ולפיכך כל מקום שהחזיקו בה עולי בבל ונתקדש בקדושת עזרא השנייה הוא מקודש היום ואף על פי שנלקח הארץ ממנו וחייב בשביעית ובמעשרות על הדרך שביארנו בהלכות תרומה.

1. **שו"ת תשב"ץ חלק ג סימן רא**

וצריך לדקדק מה קדושה נשארה לירושלים לענין חיוב מצות משאר א"י שיהיו מעלין מא"י לירושלים שהי' נרא' שאם בטלה קדושת א"י שהוא הדין שבטלה קדושת ירושלים ונרא' דאפילו דלמאן דאמ' דקדושת עזרא בטלה הני מילי בשאר א"י אבל מירושלים ומקדש לא בטלה דהא ר' יוחנן ס"ל תרומה בזמן הזה דרבנן ואפ"ה קאמ' בזבחים פ' קדשי קדשים (ס"ב ע"א) דג' נביאים עלו מבבל ואחד אמ' מקריבי' ואף על פי שאין בית וכן בפ' השוחט והמעלה (ק"ז ע"ב) א"ר יוחנן המעלה בחוץ בזמן הזה חייב דקדושה ראשונ' קדשה לשעתה וקדשה לעתיד לבא ולהכי חייב משום דראוי לבא לפתח אהל מועד וכגון שבנה מזבח במקומו שאם לא הי' שם מזבח לא הי' ראוי לפתח אהל מועד דכל הקדשים שנשחטו כשנפגם המזבח פסולין כדאיתא התם (שם /זבחים/ נ"ט ע"א) אי נמי במקטיר קטרת או קומץ מנחה דלא בעי מזבח כדאמרי' התם (שם /זבחים נ"ט ע"א/) מזבח שנעקר מקטירין קטרת במקומו והרמב"ם ז"ל בהלכו' מעשה הקרבנו' בסופו לא פי' זה וכתב סתם דהשוחט ומעלה בחוץ בזמן הזה חייב מכל זה נרא' דיש לחלק בין קדוש' הארץ לקדושת מקדש וכן קדושת חומת העיר לאכול קדשים קלים ומעשר שני אפילו נפול מחיצות אף על גב דקדוש' הארץ בטלה לענין תרומה ומעשרו' לענין קדוש' חומה נשארה במקומה ובקדושתה...והרי הוא אומר והשמותי את מקדשיכם ואמרי' במס' מגילה (כ"ח ע"א) אף על פי שהם שוממים בקדושתן הן עומדים ובילמדנו אמרו בין חרב בין אינו חרב שכינה שם שנאמר והיו עיני ולבי שם כל הימים ואומ' קולי אל ה' אקרא ויענני מהר קדשו סלה אמר ר' אחא לעולם אין שכינה זזה מכותל מערבי שנאמר הנה זה עומד אחר כתלנו ואומר וה' בהיכל קדשו הס מפניו כל הארץ ומה ששנו בברייתא דספרא דמעשר שני אינו נאכל אלא בפני הבית אינו אלא מפני שהקישו הכתוב לבכור להנהו תנאי דס"ל התם דאין בכור נאכל אלא בפני הבית וכטעמא דפירשו עלה בגמרא בפ' ואלו הן הלוקין (י"ט ע"א) ובתמורה בפ' ואלו הן קדשי' (כ"א ע"א) והתם מסיק דקדוש' ראשונ' קדשה לשעתה וקדשה לעתיד לבא וזאת היא גרסתו של רש"י ז"ל שם בתמור' אף על פי שלא הי' נראה כן מפירושו למס' מכות ומה שאמר בפ' הזהב (נ"ג ע"ב) ובפ' חלק (קי"ג ע"א) במעשר שני שיצא אם פודין אותו אם לאו כגון דנפול מחיצות ואמרו מחיצו' לאכול דאוריית' ומחיצו' לקלוט דרבנן לאו מפני בטול קדוש' מפני חורבן איירי אינו אלא דקרא קפי' אמחיצו' וכדמוכח התם אבל מ"מ נראה דקי"ל דקדוש' ירושלים קיימת היא וכן דעת הרמב"ם ז"ל וכן הכתוב אומר והשמותי את מקדשיכם אפי' בשעת שהם שוממים בקדושתן הן אף על פי שהרב ז"ל סובר דקדושת עזרא לא בטלה אף על פי שקדושת יהושע בטלה דס"ל כתנא דסדר עולם אלא שהוא סובר שאף בימי עזרא לא נתחייבו אלא מדרבנן וכבר השיג עליו הראב"ד ז"ל מ"מ למדנו מדבריו שאין קדוש' הבית תלוי' בקדושת הארץ וכן כ' בפי' בהלכו' בית הבחירה והראב"ד ז"ל השיג עליו ואומר שאפי' למ"ד קדוש' ראשונה לא בטל' קדושת הבית בטלה ונתן טעם לדבריו לפי שהי' יודע עזרא שהמקדש וירושלי' עתידין להשתנות ולהתקדש קדוש אחר עולמי' בכבוד לא קדשו לעתיד לבא ולדבריו הנכנס למקדש היום בטומאת הגוף אינו חייב כרת וזו סברא הפוכה הוא... ויש סמך וראיה שקדוש' המקדש והעיר היא קיימת שעדיין הם עולים לרגל ממצרים ושאר ארצות ויש בזה רמז במדרש קינות ובמדרש שיר השירים במדרש פסוק אני חומ' ובפסוק אלה אזכרה ואשפכה עלי נפשי כי אעבור בסך אדדם עד בית אלהי' בקול רנה ותודה המון חוגג ואמרו כי עדיין נשאר מהנסים שהיו בירושלים שלא אמר אדם לחבירו צר לי המקום כי בבית הכנסת שבירושלים הם צריכים לאנשי המקום כל השנה ומתמלאת פה על פה בעת התקבץ שם בחג השבועות החוגגים יותר מג' מאות איש כלם הם נכנסים שם ויושבים רווחים כי עדיין היא בקדושתה וזה סימן גאולה שלישית:

1. **שו"ת אגרות משה יורה דעה חלק ג סימן קכב**

גם מצות ראיה פשוט וברור שהוא דוקא כשבית הבחירה בנוי אף אם נימא שראיית פנים הוא מצוה מיוחדת שלא תלוי בקרבן ראיה. ומה שנהגו הקרובים לא"י לבא לירושלים היה זה בזמן הגאונים לזכר בעלמא ולהגעגועים לבנין ציון וירושלים ע"י משיח צדקנו שמחכים לו תמיד. ידידו, משה פיינשטיין.

1. **שו"ת יחוה דעת חלק א סימן כה**

תשובה: אמנם עיקר המצוה של עליה לרגל היא להביא קרבן להקריבו בבית המקדש, וכמבואר בפסוק: שלש פעמים בשנה יראה כל זכורך את פני ה' אלהיך, בחג המצות ובחג השבועות ובחג הסוכות, ולא יראה את פני ה' ריקם, מכל מקום גם בזמן הזה נהגו קהלות ישראל מכל הארץ ומחוץ לארץ לעלות לירושלים ולכותל המערבי, מפני שקדושתן מפני השכינה, ואין השכינה בטלה לעולם, שנאמר: והיו עיני ולבי שם כל הימים.

1. **שערי תשובה סימן תקכט**

ועיין בשו"ת נ"ב מ"ת סימן צ"ד בענין הקבלת פני רבו ברגל כשאינו הולך בלא"ה ללמוד ממנו רק להקביל פניו אין חיוב בזה"ז שאין בהמ"ק קיים ואין אנו יכולים לעלות ולראות להקביל פני השכינה ומ"מ נכון הוא לעשות כן אבל אין חיוב בזה"ז לכן השמיטו הרב והש"ע ע"ש:

1. **מהר"ץ חיות מסכת גיטין דף ד עמוד ב**

נ"ב עיין (חולין מח ע"ב) מעשה ועלו עליה בני עסיא שלש רגלים ליבנה לרגל שלישי התירוה להם הרי דאף לאחר חורבן עלו לרגל במקומות שקבועים דיינים לשאול מהם הוראות. ועי' חולין (עז ע"א. ע"ז ט ע"ב יבמות קכב ע"א) ותמצא ג"כ שגם אחר החורבן היו משהין העם כל ספיקותיהם לשאול מאת החכמים ברגל בשעת קיבוץ החכמים יחד: